Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 36/14/5508	Ružomberok, 28.2.2014
EEČ : 2-42-17-2014

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z.,  a podľa rozsudku Okresného súdu XXXXX č.k. XXXXX zo dňa 15.01.2014, ktorý nadobudol právoplatnosť a vykonateľnosť dňa 28.01.2014  povinná platiť výživné na svoju dcéru  XXXXX, nar. XXXXX vo výške 30% zo sumy životného minima podľa § 62 ods. 3 Zákona č. 36/2005 Z.z. o rodine v znení neskorších predpisov vždy do každého 25-teho dňa v mesiaci vopred k rukám otca XXXXX, nar. XXXXX, trvalo bytom XXXXX okres XXXXX, za obdobie od 08.10.2013 do 28.01.2014 bola vyživovacia povinnosť určená predbežnou otázkou vo výške 30% zo sumy životného minima podľa § 62 ods. 3 Zákona č. 36/2005 Z.z. o rodine v znení neskorších predpisov, t. j. 27,13 eur vždy do každého 25-teho dňa v mesiaci vopred k rukám otca XXXXX, XXXXX si z nedbanlivosti neplnila vyživovaciu povinnosť od  08.10.2013 do 12.02.2014, okrem mesiaca január 2014, za ktorý celkovo uhradila sumu 25,- eur, čím na výživnom na dcéru XXXXX  za uvedené obdobie dlhovala k rukám otca XXXXX sumu 83,52 eur, keď v rozhodnom čase nevyvinula dostatočné úsilie na obstaranie si príjmu na uhradenie výživného, XXXXX uhradila XXXXX dňa  12.02.2014 sumu vo výške 83,52,- eur,  čím si svoju vyživovaciu povinnosť za obdobie od 08.10.2013 do 12.02.2014 riadne dodatočne splnila 

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením č. ČVS: XXXXX zo dňa 14.01.2014 podľa § 199 ods. 1 Trestného poriadku začal trestné stíhanie a následne uznesením zo 04.02.2014 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona pre skutok, že XXXXX, nar. XXXXX, trvale bytom XXXXX, okres XXXXX, si úmyselne  neplní v mieste trvalého bydliska a inde svoju zákonom uloženú povinnosť  vyživovať  iného a to na svoju dcéru XXXXX, nar. XXXXX, trvale bytom XXXXX, okres XXXXX, na ktorú je povinná prispievať výživné vo výške 30 % zo sumy životného minima, t. j. 27,13 eur a to vždy do každého 15 - teho dňa v mesiaci vopred k rukám otca na základe uznesenia Okresného súdu XXXXX č. k.  XXXXX zo dňa 03.10. 2013, ktorý nadobudol právoplatnosť  dňa 09.12.2013 a vykonateľnosť dňa 08.10.2013, počnúc dňom vykonateľnosti výroku tohto uznesenia  a následne je povinná prispievať výživné vo výške 30 % zo sumy  životného minima, t. j. 27,13 eur a to vždy do každého  25 -teho dňa v mesiaci  vopred k rukám otca  na základe rozsudku Okresného súdu XXXXX  XXXXX  zo dňa 15.01.2014, ktorý nadobudol právoplatnosť a vykonateľnosť dňa 28.01.2014, počnúc  právoplatnosťou výroku  tohto rozsudku, pričom túto svoju vyživovaciu povinnosť si úmyselne neplní od 08.10.2013 najmenej do dnešnej doby s výnimkou  mesiaca január 2014, kedy dňa 13.01.2014  uhradila sumu 10 eur a dňa 20.01.2014 uhradila  sumu 15 eur, čím takto na bežnom výživnom na XXXXX dlhuje k rukám otca XXXXX, nar. XXXXX v Ružomberku, trvale bytom XXXXX okres XXXXX sumu 83,52 eur,keď v súčasnej dobe nie je držiteľkou  živnostenských oprávnení, taktiež nie je registrovaná na Daňovom úrade v Ružomberku ani nepodala za zdaňovacie obdobie roku 2012 daňové priznanie k dani z príjmov fyzických osôb, je evidovaná ako poberateľka dávok v hmotnej núdzi na oddelení pomoci v hmotnej núdzi ÚPSVR XXXXX vo výške 118,30 eur a je vlastníkom nehnuteľnosti.

Obvinená XXXXX uviedla, jej bola uložená vyživovacia povinnosť voči  dcére XXXXX vo výške 30% zo sumy životného minima. Dlžné výživné uhradila vo výške 83,52 eur dňa 12.02.2014, uhradila aj bežné výživné na mesiac február 2014 vo výške 27,13 eur a to dňa 18.02.2014. Jej mesačný príjem je 118,- eur, je dlhodobo nezamestnaná, poberá pomoc v hmotnej núdzi a príspevok na bývanie. 

Svedok - poškodený XXXXX  uviedol, že XXXXX mu poslala v januári  celkovo sumu 25,- eur, býva spoločne s dcérou v rodinnom dome, momentálne je nezamestnaný, evidovaný na Úrade práce, sociálnych vecí a rodiny v Ružomberku, jeho príjmy sú vo výške cca 270,- eur mesačne. XXXXX navštevuje XXXXX, je žiačkou 2. ročníka, dcéra núdzou netrpí, dokáže sa o ňu postarať a zadovážiť jej všetko, čo k rastu potrebuje. 

Súčasťou vyšetrovacieho spisu je  rodný list maloletej,  potvrdenie o návšteve školy, rozsudok Okresného súdu XXXXX č. k. XXXXX zo dňa 15.01.2014, ktorý nadobudol právoplatnosť a vykonateľnosť dňa 28.01.2014, uznesenie  Okresného súdu XXXXX č. k. XXXXX zo dňa 03.10.2013 (predbežné opatrenie) a súvisiaca dôkazná matéria. 

Spis obsahuje tiež listinné dôkazy týkajúce sa obvinenej XXXXX, ktorá  . je vedená v evidencii uchádzačov o zamestnanie od 15.01.2003,  evidencia trvá.  Ako osoba nachádzajúca sa v hmotnej núdzi poberá pomoc v hmotnej núdzi vo forme dávky od 01.02.204 do súčasnosti. Obvinená nemá v držbe motorové vozidlo evidované na Okresnom dopravnom inšpektoráte  XXXXX. Je vlastníčkou nehnuteľnosti, tak ako to vyplýva z XXXXX, katastr. územie XXXXX

Vyhodnotením zhromaždených dôkazov som dospela k záveru, že u obvinenej bolo preukázané nedbanlivostné zavinenie na neplnení vyživovacej povinnosti, keď v rozhodnom nevyvinula dostatočné úsilie na splnenie si svojej vyživovacej povinnosti.

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinená XXXXX preukázateľne zaplatila k rukám otca maloletej dcéry dňa  12.02.2014 sumu vo výške 83,52,- eur, čím si svoju vyživovaciu povinnosť riadne dodatočne splnila. Dňa 18.02.2014 uhradila aj bežné výživné za mesiac február 2014 vo výške 27,13 eur.

Vzhľadom k tomu, že obvinená XXXXX vyrovnala svoj dlh na výživnom za obdobie, ktoré mu je kladené za vinu, v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka